નોંધનીય છે કે તમામ માછીમારો જોડે તેવા આધુનિક યંત્રો નથી હોતા કે તે ભારતીય જળ સીમા અને પાકિસ્તાની જળ સીમા વચ્ચેનું અંતર તટસ્થ પણે જાણી શકે. આ જ વાતનો ફાયદો ઉઠાવીને પાકિસ્તાની મરીન અનેક વાર ભારતીય જળ સીમામાં આવી ભારતીય માછીમારોને ઉઠાવી જાય છે. ભારતીય મરીન દ્વારા અવાર નવાર પેટ્રોલિંગ પછી પણ આવી ઘટનાઓ ઓછું થવાનું નામ નથી લેતી. અને દર ત્રણ મહિને એક વાર આવી ઘટનાઓમાં ગરીબ માછીમારો અને તેમનો પરિવાર પોતાના પ્રિયજનને ખોઇ બેસે છે. ત્યારે પાકિસ્તાન તરફથી માછીમારોની આ ઉઠાંતરી મામલે જલ્દી જ કોઇ ઠોસ પગલાં લેવામાં આવી તેવી માંગ માછીમાર સમાજ દ્વારા કરવામાં આવી છે.